钦定古今图书集成/明伦汇编/官常典/第466卷 > 李安民
## 钦定古今图书集成/明伦汇编/官常典/第466卷 > 李安民

按《南齐书》本传：“安民，兰陵承人也。祖嶷，卫军参军。父
钦之，殿中将军，补薛令，安民随父之县。元嘉二十七
年，没卤率部曲自拔南归，太子劭逆使安民领支军
降义师，板建威将军，补鲁爽左军。及爽反，安民遁还
京师，除领军行参军，迁左卫殿中将军。大明中，卤侵
徐兖，以安民为建威府司马、无盐令，除殿中将军，领”
军讨汉川互螫贼。晋安王子勋反，明帝除安民武卫
将军，领水军，补建安王司徒城局参军，击赭圻湖白
荻浦、獭窟，皆捷。除积射将军。军主张兴世据钱溪，粮
尽，为贼所逼。安民率舟乘数百，越贼五城，送米与兴
世。伪军主沈仲、王张引军自口，欲断江，安民进军
合战，破之，又击鹊尾江城，皆有功。事平，明帝大会新
亭，劳接诸军。主樗蒲官赌安民，五掷皆卢，帝大惊，目
安民曰：“卿面方如田封侯状也。”安民少时贫窭，有一
人从门过，相之曰：“君后当大富贵，与天子交手共戏。”
至是，安民寻此人，不知所在。从张永、沈攸之讨薛安
都于彭城，军败，安民在后拒战，还保下邳，除宁朔将
军，《戍淮阳城。论》口功，封邵武县子，食邑四百户。复
随吴喜、沈攸之击卤，达睢口，战败，还保宿豫。淮北既
没，明帝敕留安民戍甬城。除宁朔将军、冗从仆射。戍
泗口，领舟军缘淮游防，至寿春。卤遣伪长社公连营
十馀里，寇汝阴，豫州刺史刘勔击退之。卤荆亭，戍主
昇乞奴弃城归降。安民率水军攻前破荆亭，绝其津
迳。迁宁朔将军、冠军司马、广陵太守，行南兖州事。太祖在淮，安民遥相结事，明帝以为疑，徙安民为刘韫
冠军司马、宁远将军、京兆太守，又除宁朔将军、司州
刺史，领义阳太守，并不拜；重除本职，又不拜，改授宁
朔将军、山阳太守。泰始末，淮北民起义欲南归，以安
民督前锋军事，又请援接，不克。还除越骑校尉，复为
宁朔将军、山阳太守。三巴扰乱，太守张澹弃涪城走。
以安民假节、都督讨蜀军事、辅师将军。五獠乱汉中，
敕安民回军至魏兴。事宁，还至夏口。元徽初，除督司
州军事、司州刺史，领义阳太守，假节、将军如故。别敕
安民曰：“九江须防，边备宜重。今有此授，以增鄢郢之
势，无所致辞也。”及桂阳王休范起事，安民出顿，遣军
援京师。征授左将军，加给事中。建平王景素作难，冠
军黄回、游击将军高道庆、辅国将军曹欣之等皆密
遣致诚。而游击将军高道庆领众出讨。太祖虑其有
变，使安民及南豫州刺史段佛荣行以防之。安民至
京口，破景素军于葛桥。景素诛，留安民行南徐州事。
城局参军王迥素为安民所亲，盗绢二疋，安民流涕
谓之曰：“我与卿契阔备尝，今日犯王法，此乃卿负我
也。”于军门斩之，厚为敛祭，军府皆震服。授冠军将军、
骁卫将军，不拜。转征卤将军、东中郎司马，行会稽郡
事。安民将东，太祖与别宴语淹留日夜。安民密陈宋
运将尽，历数有归，苍梧纵虐，太祖忧迫无计。安民白
太祖，欲于东奉江夏王跻起兵，太祖不许，乃止。苍梧
废，太祖征安民为使持节、督北讨军事、冠军将军、南
兖州刺史。沈攸之反，太祖召安民以本官镇白下，治
城隍，加征卤将军，进军西讨，又进前将军，行至盆城，
沈攸之平，仍授督郢州司州之义阳诸军事、郢州刺
史，持节、将军如故。昇明三年，迁左卫将军，领卫尉。太
祖即位，为中领军，封康乐侯，邑千户。宋泰始以来，内
外频有贼寇，将帅已下，各募部曲，屯聚京师。安民上
表陈之，以为自非淮北常备，其外馀军，悉皆输遣。若
亲近宜立随身者，听限人数。上纳之，故诏断众募。时
王敬则以勋诚见亲，至于家国密事，上唯与安民论
议，谓安民曰：“署事有卿名，我便不复细览也。”寻为领
军将军。卤寇寿春，至马头，诏安民出征，加鼓吹一部。
卤退，安民沿淮进寿春。先是，宋世亡命王元初聚党
六合山僭号，自云垂手过膝，州郡讨不能擒，积十馀
年，安民遣军侦候，生禽元初，斩建康市。加散骑常侍。
其年，卤又南侵，诏安民持节履行缘淮清泗诸戍屯
军。卤攻朐山、连口、甬城，安民顿泗口，分军应赴。三年，
引水步军入清，至淮阳，与卤战，破之。卤退，安民知有
伏兵，乃遣族弟马军主长文二百骑为前驱，自与军
副周盘龙、崔文仲系其后，分军隐林。及长文至宿豫，
卤见众少，数千骑遮之。长文且退且战，引贼向大军。
安民率盘龙等趋兵至，合战于孙溪渚战父弯侧，卤
军大败，赴清水死，不可胜数。卤遣其菟头公送攻车
材，至布丘，左军将军孙文显击破走之，烧其车材。淮
北四州闻太祖受命，咸欲南归。至是徐州人桓摽之、
兖州人徐猛子等合义众数万，砦险求援。太祖诏曰：
“青、徐、泗州义举云集，安民可长辔遐驭，指授群帅。安
民赴救，留迟。”卤急兵攻，摽之等皆没，上甚责之。太祖
崩，遗诏加侍中。世祖即位，迁抚军将军、丹阳尹。永明
二年，迁尚书左仆射，将军如故。安民时屡启密谋见
赏，又善结尚书令王俭，故世传俭启有此授。寻上表
以年疾求退，改授散骑常侍、金紫光禄大夫，将军如
故。四年，为安东将军、吴兴太守，常侍如故。卒官，年五
十八。赙钱十万，布百疋。吴兴有项羽神，护郡听事，太
守不得上。太守到郡，必须祀以轭下牛。安民奉佛法，
不与神牛，著屐上听事，又于听上八关斋。俄而牛死，
葬庙侧，今呼为“李公牛冢。”及安民卒，世以神为祟。诏
曰：“安民历位内外，庸绩显著，忠亮之诚，每简朕心。敷
政近畿，方申任寄，奄至殒丧，痛伤于怀。赠镇东将军，
鼓”吹一部，常侍、太守如故。谥曰《肃侯》。